Pablik Health Act i efektiv naoia
Ministry blong Health i kat pawa naoia blong mekem COVID-19 vaccine i wan mas blong tekem anda long Public Health Act we i efektiv stat tete.
Long Tuesday wik ia, Public health act i kam long efek kasem 31 July 2022.
Minista blong Health, Honoroble Silas Bule, i talem se pawa blong mekem disisen i stap anda long health naoia mo i nomo National Disaster Management Ofis.
“Naoia we yumi ko long pablik health emergency, minista blong Health bae i save advaes tru long wanem hemi tekem aot long advisory komiti blong mekem ol regulation oda blong mekem sua se laef blong pipol hemi stap sef,” Minista Bule i talem.
“Hemi difren long taem we yumi stap anda long act blong National Disaster Management Ofis, minista blong health i nokat pawa blong mekem sam jenis folem ol outbreak blong sik.
“Sapos i nid blong mekem sam jenis blong protektem laef mo sevem pipol blong Vanuatu bambae i hapen olsem.”
Direkta blong Curativ mo Hospital Services, Dr Sereana Natuman i talem se compulsary vaccine i save hapen sapos i jens i ko long Public Health Emergency Act.
Hemi talem toktok ia folem plante rong infomesen abaot stik blong COVID-19 we i stap ko aot yet.
“Wok blong tekem stik, hemi no wok blong Ministry blong Health nomo mbe i stap long wan wan man,” Dr Natuman i talem aot.
“Sapos yu save talem long famili blong yu, ko tekem stik o wan wok ples i askem evri wokman blong tekem stik bifo ko long wok mbe oli mas mekem.”
Malampa Pablik Health Manager, Salome Kenneth i talem se long Ambrym i kat plante kiaman toktok i stap ko raon from vaccine.
Mrs Kenneth i talem se naoia tim i stap long Not Ambrym blong givim aot Johnson mo Johnson vaccine mo ova 80 pipol i ko blong tekem wan stik ia.
Hemi talem se pipol i mas luksave wanem we Solomon Islands i stap fesem naoia wetem ova 1000 kes mo 12 ded naoia from plante oli no tekem stik ia.
eng_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn